Oberta la convocatòria de la XXVIII edició dels Premis Literaris Ciutat de Sagunt del Gabinet de Promoció del Valencià
26 de març 2025

![](/media/n0pcxhaq/premisliterarisciutatdesagunt_c.jpg?width=850&height=568.581081081081)

La **XXVIII edició dels Premis Literaris Ciutat de Sagunt**, que organitza el Gabinet de Promoció del Valencià, ha obert la convocatòria per a presentar les **creacions narratives, teatrals i poètiques**. Esta iniciativa es desenvolupa anualment amb la finalitat de normalitzar l'ús del valencià en l'àmbit de la creació literària, amb una dotació total en premis de 15.000 euros.

Els textos literaris es podran presentar **fins al 20 de juny** per mitjà de la Seu Electrònica de l'Ajuntament de Sagunt en format PDF, presencialment als Registres Municipals o bé per correu postal certificat. La dotació en el cas del premi de narrativa és de 7.000 euros, mentre que la retribució econòmica en la categoria de poesia i en la de teatre és de 4.000 euros cadascuna.

Els Premis Literaris Ciutat de Sagunt van nàixer en el 1997, any en què la poesia era l'únic gènere guardonat mitjançant el premi Jaume Bru i Vidal, en homenatge a un dels intel·lectuals imprescindibles per a la ciutat. L'any següent apareixia el premi de novel·la i més endavant el de teatre, este últim en honor a un dels més grans actors que ha donat la ciutat, Pepe Alba.

Les persones interessades poden [**consultar les bases** **generals**](https://aytosagunto.es/media/0schtxaa/2016-ordenan%C3%A7a-premis-def-2016.pdf) de la XXVIII edició dels Premis Literaris Ciutat de Sagunt així com [**l'acord de la convocatòria de 2025**](https://aytosagunto.es/media/tw4hncnv/conv2025premis.pdf) al web de l'Ajuntament de Sagunt.

*   [](http://www.facebook.com/sharer.php?u=https://aytosagunto.es/va/actualitat/2025-03-26-oberta-la-convocatoria-de-la-xxviii-edicio-dels-premis-literaris-ciutat-de-sagunt-del-gabinet-de-promocio-del-valencia/ "Facebook")
*   [](http://twitter.com/share?url=https://aytosagunto.es/va/actualitat/2025-03-26-oberta-la-convocatoria-de-la-xxviii-edicio-dels-premis-literaris-ciutat-de-sagunt-del-gabinet-de-promocio-del-valencia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-03-26-oberta-la-convocatoria-de-la-xxviii-edicio-dels-premis-literaris-ciutat-de-sagunt-del-gabinet-de-promocio-del-valencia/ "Linked In")
*   [](mailto:?body=https://aytosagunto.es/va/actualitat/2025-03-26-oberta-la-convocatoria-de-la-xxviii-edicio-dels-premis-literaris-ciutat-de-sagunt-del-gabinet-de-promocio-del-valencia/)